Paulus Klimkin
Paulus Klimkin Res apud Vicidata repertae: Nativitas: 25 Decembris 1967; Kurscha Patria: Res Publica Sovietica Socialistica Ucrainica, Ucraina Paulus Anatolii f. Klimkin sive litteris Cyrillicis Павло Анатолійович Клімкін (Kurschae in Russia natus die 25 Decembris 1967) est politicus Ucrainae et ab anno 2014 usque in 2019 minister rerum externarum. Paulus Klimkin alumnus est Instituti Physicae et technologiae Moscuensis ubi aerophysicae scientiaeque caelesti studuit. Inde apud Academiam Scientiarum Ucrainicam operam dedit annis 1991-1993, quo anno iuxta Ministerium Rerum Externarum laborare coepit, annis 2004-2008 Londinium in legatione Ucrainica missus, annis 2010-2012 minister rerum externarum vicarius (primo ministro Nicolao Azarov). Mox annis 2012-2014 legatus in Germaniam factus est, Berolini degens. Rursus in Ucrainam reditus die 19 Iunii 2014 minister pro rebus externis creatus est, primo ministro Arsenio Jacenjuk, praeside Petro Porošenko.